Baltupiai

Baltupiai (poola keeles Bołtupie) on Vilniuse linnaosa, mis asub linna põhjaosas Verkiai valla territooriumil. Baltupiai piirneb lõunas Šnipiškėsega, läänes Fabijoniškėse ja Šeškinėga, idas Žirmūnaiga ning põhjas Trinapolise ja Jeruzalėga.

Linnaosa asub Baltupise ehk Cedronase oja kaldal. Baltupiais asub Jamontase või Jomantase park, mis sai sealse mõisniku järgi Jomantase pargiks, ent nimetati Nõukogude perioodil ümber Jamontase pargiks.(Ne)atrastas Vilnius: Jomanto parkas Linnaosa lääneosa jääb Verkiai regionaalparki ja Kalvarijose ajaloolisele kaitsealale.Leedu geoportaal

Linnaossa jääb piirkond, kus kasvavad kaitsealused taimed kuradi-sõrmkäpp, laialehine kareputk ja parthein Glyceria nemoralis.

Baltupiais asub Cedronase paisjärv. Haridust annab progümnaasium.

Baltupiai on kujunenud kujunenud Vilniusega liidetud mõisa aladele. Mõisa kohta on esimesi teateid XIV sajandist. Aastail 1505–1842 kuulus sealne mõis domiiniiklastele. 1812. aastal põletasid taanduvad Vene väed sealse mõisakompleksi maha. 1905. aastal oli mõisas ja selle juures olevas asulas 52 elanikku. Linnaosa aladele jääb ka mõisast edelas olnud Naujakiemise asula.Гошкевич И.И. Виленская губерния: Полный список населенных мест со статистическими данными о каждом поселении, составленный по официальным сведениям. Вильна, 1905. Sisuliselt oli tegemist sellesama asulaga, mida uuemad elanikud kutsusid oma kodukülana Naujakiemiseks, vanemad Baltupiaiks.Vilnijos vartai 1931. aastaks oli moodustatud küla, kus oli 341 elanikku.Wykaz miejscowości Rzeczypospolitej Polskiej, Kd. 1, Warszawa 1938.  1978. aastal asuti sinna rajama uut Vilniuse elamurajooni, samas jäeti paljud uuselamute vahel asunud vana küla hooned alles.

 Viited 



Kategooria:Vilnius